Ева Щритматер
Лунна роза

Превод от немски: Венцеслав Константинов, —

chitanka.info

Ела в моята стая, щом изгрее луна.

Имам седем прозорци, закрити с коприна.

Облени от лунната светлина,

Ще блестят като роза в нощна градина.

Сигурно с никоя друга жена

Не си лягал в розова пъпка.

Сред розата в лунната светлина

Ще си дарим сладката тръпка.

1977

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.